സന്താനഗോപാലം ക്ഷേത്രത്തിലെ കാണിക്ക വഞ്ചി കുത്തിത്തുറന്ന് മോഷണം പ്രതി അറസ്റ്റില് മാവേലിക്കര: സന്താനഗോപാലം ക്ഷേത്രത്തിലെ കാണിക്ക വഞ്ചി കുത്തിത്തുറന്ന് മോഷണം നടത്തിയ കേസില് ഒരാള് അറസ്റ്റില്.തിരുവല്ല കുറ്റപ്പുഴ തിരുമൂലപുരം കടവില് കോളനിയില് മംഗലശ്ശേരില് മണിയന് 54 ആണ് അറസ്റ്റിലായത്. കഴിഞ്ഞ മാസം 30ന് രാത്രി 12നാണ് ക്ഷേത്ര കാണിക്കവഞ്ചി കുത്തിതുറന്ന് മോഷണം നടത്തിയത്. ലോട്ടറി വില്പ്പനക്കാരനായ ഇദ്ദേഹം മുമ്ബ് മാവേലിക്കര റെയില്വേ കോളനിയില് താമസിച്ചിരുന്നു. സന്താനഗോപാലം ക്ഷേത്രത്തിലെ സി.സി.ടി.വി കാമറയില് ഇദ്ദേഹത്തിന്റെ ദൃശ്യങ്ങള് പതിഞ്ഞിരുന്നു. തൃക്കൊടിത്താനം, കൂടല്, വാകത്താനം, കീഴ് വായ്പ്പൂര്, കറുകച്ചാല് എന്നിവിടങ്ങളില് നടന്ന മോഷണ കേസുകളില് ജയില്വാസം അനുഭവിച്ചിട്ടുണ്ട്. പകല് ലോട്ടറി വില്പ്പനയും രാത്രിയില് സൈക്കിളില് കറങ്ങി മോഷണം നടത്തുകയുമാണ് പതിവ്. മാവേലിക്കര സി.ഐ സി. ശ്രീജിത്തിന്റെ നേതൃത്വത്തില് കഴിഞ്ഞ ദിവസം രാത്രിയിലാണ് ഇയാളെ പിടികൂടിയത്.എസ്.ഐമാരായ മുഹ്സിന് മുഹമ്മദ്, പി.എസ്. അംശു, സീനിയര് സി.പി.ഒ ജി. ഉണ്ണികൃഷ്ണ പിള്ള, സി.പി.ഒമാരായ അരുണ് ഭാസ്കര്, വി.വി. ഗിരീഷ് ലാല് എന്നിവരടങ്ങുന്ന സംഘമാണ് അന്വേഷണം നടത്തിയത്.The post സന്താനഗോപാലം ക്ഷേത്രത്തിലെ കാണിക്ക വഞ്ചി കുത്തിത്തുറന്ന് മോഷണം പ്രതി അറസ്റ്റില് first appeared on MalayalamExpressOnline.